
	[bookmark: nev]VALKÓ JUDIT
rka4i5@student.uni-pannon.hu
Vegyészmérnök
BSc, 5. félév
Pannon Egyetem
Mérnöki Kar
	
[bookmark: _GoBack]






Témavezetők:
	Dr. Németh Sándor
Egyetemi docens, PE MK

	Dr. Takács-Bárkányi Ágnes
Egyetemi docens, PE MK

	Tarcsay Bálint Levente
PhD hallgató, PE MK




Modell alapú hibadiagnosztika MIMO rendszerekben

Az ipari technológia fejlődésével egyetemben növekvő igények egyre összetettebb rendszerek telepítését teszik szükségessé. Az összetettség következményeként azonban növekszik a rendszerek biztonságtechnikai kockázata és a hibák megjelenésének valószínűsége. A biztonságtechnika, mint fontos gazdasági szempont egyre nagyobb jelentőséget nyert az elmúlt évtizedeken belül. A megfelelő biztonságtechnikához elengedhetetlen az ipari rendszerek felülvizsgálatára alkalmas, adat vagy modell alapú információkat alkalmazó diagnosztikai eljárások fejlesztése.
Az egyes rendszereket jellemző modellek révén megbecsülhető a rendszer viselkedése rendeltetésszerű üzemeltetési körülmények között. A modell eredményeit a valós rendszer viselkedésével összehasonlítva megállapítható, hogy megfelelő-e a rendszer működése, az eredmények közti eltéréseket működési hiba, modell hiba vagy mérési zaj okozhatja. A különböző véletlenszerű zavaró jelenségek megfelelő szűrése után a modellben a hibaészlelés érzékeny eszközéhez juthatunk.
Munkám célja egy modell alapú diagnosztikai módszer tervezése és alkalmazása egy több bemenetű, több kimenetű négytartályos mérőrendszer felügyeletére. A fizikai rendszert fehér doboz modellel írtam le, mely alapján identifikáltam az objektum állapottér modelljét. A modell révén a tartályt jellemző lehetséges hibákra (szivattyú meghibásodás, dugulás, stb.) terveztem diagnosztikai sémákat.



